Daily View – P.M. – บล.กสิกรไทย
Daily View - P.M. - บล.กสิกรไทย ประจำวันที่ 12 ม.ค.60
12 ม.ค. 2560

Daily View – P.M. – บล.กสิกรไทย
 
Tactical Move 
         
เดินเกมกลยุทธ์บ่าย         
SET Index เพิ่มขึ้น 2.66 จุด (+0.17%) ปิดภาคเช้าที่ 1,575.59 จุด ด้วยมูลค่าการซื้อขาย 23,513.39 ลบ.
Most Positive Impact: AOT (0.58 จุด), U (0.57 จุด), IRPC (0.41 จุด)
Most Negative Impact: SCC (-0.49 จุด), KBANK (-0.36 จุด), LH (-0.24 จุด)
         
แนวโน้มตลาดบ่าย 
การลดช่วงบวกจาก 1,581 จุด ลงมาใกล้ 1,570 จุด ทำให้ภาพตลาดช่วงเช้าดูไม่ค่อยดีเท่าไหร่นัก SET Index ขาดปัจจัยบวกใหม่ ขณะที่แรงขายทำกำไรเริ่มทยอยปล่อยของลงมาเรื่อยๆ อย่างไรก็ตามด้วยสัญญาณการแข็งค่าของเงินบาททะลุ 35.4 บาทต่อดอลลาร์สู่ระดับ 35.36 บาทต่อดอลลาร์ ยังเป็นตัวสะท้อนถึงการไหลเข้าของกระแสเงินทุน ภาพรวมตลาดเหมือนกำลังเข้าสู่ช่วงพักตัว มูลค่าการซื้อขายลดน้อยลงอย่างเห็นได้ชัด แต่คาดว่าช่วงบ่ายน่าจะเริ่มเห็นแรงซื้อเข้าไล่ราคากันอีกรอบ ซึ่งน่าจะเข้ามายังกลุ่มธนาคารฯ ตามการเก็งกำไร Earning Preview และน่าจะทำให้กลุ่มธนาคารฯขยับปรับเพิ่มขึ้นแรงได้ ยังคงเลือก SCB เป็น top pick ด้วยการคาดการณ์กำไรงวด 4Q16 ที่ 1.23 หมื่นล้านบาท +4% yoy และ 6.4% qoq โดยราคาหุ้นยังซื้อขายในระดับต่ำ -1SD ต่อค่าเฉลี่ย 10 ปี, อัตราผลตอบแทนเงินปันผล 3.8% สำหรับปี 2560 และประมาณการการเติบโตของกำไรปี 2560 ที่ 10.2% 
ช่วงบ่าย SET Index จะมีกรอบการเคลื่อนไหวที่ 1,570 – 1,582 จุด คาดว่าจะมีการไล่กลับและดึงให้ดัชนีไปทดสอบ 1,582 จุดได้ กลยุทธ์การลงทุนคงน้ำหนักการลงทุน 60% โดยเลือกกลุ่มธนาคารฯ กำลังเข้าสู่ช่วง Earning Preview SCB เป็น Top Pick อื่นๆ Hedging Inflation หุ้นพลังงานสาย Upstream BANPU และ PTTEP กลุ่มรับเหมาที่ได้ประโยชน์จากงานรัฐเลือก CK นอกนั้นยังชอบ BEAUTY MEGA KCE TCAP
หุ้นแนะนำ: PTTEP SCB TCAP SVI 
หุ้นเก็งกำไรระยะสั้น: –
         
Alternative Trading: 
SET50 Futures: S50H17 สถานะ Long 975 จุด ถือเพื่อเป้าหมายทำกำไรที่ 990 จุด ตั้ง Trailing Stop ที่ 980 จุด  
 